Apie grožio priemones
Negerai, kai kosmetikos priemonių etiketėse rašoma: valanti kaukė, gydantis šampūnas, drėkinantis losjonas, maitinantis kremas. Lietuvių kalboje terminus įprasta sudaryti su įvardžiuotinėmis neveikiamųjų dalyvių formomis. Todėl turėtų būti raminamoji želė, gydomasis šampūnas, drėkinamasis losjonas, maitinamasis kremas. 
Žodis liftingas – nevartotinas. Tai yra odos stangrinimo, patempimo, procedūra arba stangrinamasis kremas.
Taip pat ir ne pilingas, o odos šveitimas arba šveičiamasis kremas. 
Dar viena būdinga klaida – naudininku nusakoma daikto rūšis. Ne tušas blakstienoms, kremas rankoms, putos voniai, o blakstienų tušas, rankų kremas, vonios putos.
Jei dekoratyvinės kosmetikos nesinori naudoti kasdien, gelbsti ilgalaikis makiažas. Tai kur kas geresnis terminas nei permanentinis makiažas. 

